[{"text_idx": "#000001", "text": "Muinsuskaitse ja konserveerimise labor MUKOLA on Eesti Kunstiakadeemia eraldiseisev\nstruktuuriu\u0308ksus, mille eesma\u0308rk on konserveerimist toetava teadus- ja o\u0303ppetegevuse arendamine ning saavutatud tulemuste tutvustamine ja populariseerimine."}, {"text_idx": "#000002", "text": "Labori po\u0303hieesma\u0308rk on tagada muinsuskaitse ja konserveerimise osakonna spetsialistidele ja u\u0308lio\u0303pilastele ning valdkonna ekspertidele kaasaegsed tehnilise kunstiajaloo uurimise vahendid ja metoodika, mis vo\u0303imaldavad la\u0308bi viia po\u0303hjalikke teadusuuringuid."}, {"text_idx": "#000003", "text": "Vahendite ka\u0308ttesaadavus uurijatele ja tudengitele\nSeadmete komplekteerituse operatiivsus ja mobiilsus\nKuluefektiivsus \u2013 seadmed ja vahendid on hoolikalt valitud, pika kasutusea ja mitmeku\u0308lgsete kasutusvo\u0303imalustega"}, {"text_idx": "#000004", "text": "Struktuuriu\u0308ksus MUKOLA on seotud Kunstikultuuri teaduskonna muinsuskaitse ja konserveerimise osakonnaga."}, {"text_idx": "#000005", "text": "MUKOLA tegevusega on seotud ko\u0303ik muinsuskaitse ja konserveerimise osakonna teadusto\u0308o\u0308tajad ja doktorandid ning vastavalt vajadusele ka teiste teadusprojektide teadurid."}, {"text_idx": "#000009", "text": "Tartu U\u0308likooli o\u0308koloogia ja maateaduste instituut, maastikuo\u0308koloogia emeriitdotsent"}, {"text_idx": "#000010", "text": "Teadustegevus on keskendunud muinsuskaitse ja konserveerimise osakonna vajadustele ning vastab valdkonna kaasaegsetele no\u0303uetele. Laboris on olemas vajalikud tehnilised lahendused va\u0308rviuuringuteks (mikroskoobid, ristlo\u0303ike analu\u0308u\u0308side tegemise vahendid), 3D-mo\u0303o\u0303distuseks ning pildindusuuringuteks (infrapuna, ultraviolett, ku\u0308lgvalgus)."}, {"text_idx": "#000011", "text": "Labori kaalukas teadusaparatuur, vo\u0303imaldab teostada erineva suunitlusega analu\u0308u\u0308se, mille kompleksne interpreteerimine annab aluse kunsti- ja arhitektuurima\u0308lestiste to\u0303lgendamiseks kaasaegses u\u0308hiskonnas.\nInfovahetuseks ja erinevate pa\u0308randivaldkonda ka\u0308sitlevate projektide ka\u0308ivitamiseks on muinsuskaitse ja konserveerimise osakond u\u0308hinenud Euroopa Liidu toetatud platvormiga REACH."}, {"text_idx": "#000013", "text": "Uurimistulemuste talletamiseks on soetatud visuaalide digitaalse arhiveerimise ja graafilise markeerimise su\u0308steemi andmebaasi litsents."}, {"text_idx": "#000014", "text": "Va\u0308rvikihtide mikroskoopilised uuringud on spetsialistide ja eriala o\u0303ppurite igapa\u0308evase to\u0308o\u0308 osaks. Teadusuuringute perspektiivis on nende vo\u0303imaluste kasutamine esimene samm, et saada aru ajaloolistest va\u0308rvikihistustest ning defineerida keerulisemate ja kallimate instrumentaalanalu\u0308u\u0308side vajadus."}, {"text_idx": "#000015", "text": "Pa\u0308randi mo\u0303o\u0303distamise ja dokumenteerimise meetodid:\nNu\u0308u\u0308disaegne pa\u0308randi uurimine vo\u0303imaldab na\u0308ha artefakti sisse ja sellest la\u0308bi, uurida mo\u0303o\u0303distus-, pildindus- ja infotehnoloogiate abil kihistusi, tuvastada ja visualiseerida uuritavate objektide detaile, lo\u0303ikeid jms, mis pole muude meetoditega nii ho\u0303lbus. Sageli on ha\u0308davajalik dokumenteerida keerukaid, aga ka inimesele ligipa\u0308a\u0308smatuid kohti, et kaardistada objektide seisukorda, sh nt konstruktsioone jms. Iga sellise objekti tehniline uuring on sisuliselt eraldiseisev teadusuuring."}, {"text_idx": "#000016", "text": "Ko\u0303rgekvaliteediline digitaalne dokumenteerimis- ja uurimisto\u0308o\u0308 laiendab uurimiseks vajalikku andmestikku, see on rekonstruktsioonide ja olemasolevate arhitektuursete lahenduste alus, ning vo\u0303imaldab teha artefakti ka\u0308ttesaadavamaks nii uurijatele kui avalikkusele."}, {"text_idx": "#000017", "text": "Kultuuripa\u0308randi puhul on enim kasutusel terviku ja detailide ko\u0303rgresolutsiooniline fotografeerimine. Selles osas on laboril olemas kaasaegne vo\u0303imekus."}, {"text_idx": "#000018", "text": "Mo\u0303o\u0303distusandmete saamiseks on osutunud ko\u0303ige otstarbekamaks fotogramm-meetria ja laserskaneerimise kombineerimine, mis vo\u0303imaldab koguda suurel hulgal ta\u0308ppisandmeid artefakti vo\u0303i hoone kuju, vormi, va\u0308rvi ja asetuse kohta."}, {"text_idx": "#000019", "text": "Dokumenteerimisto\u0308o\u0308d on teatud ulatuses interdistsiplinaarsed uurimisprojektid, andmeid kogutakse loodusteaduslike ta\u0308ppismeetoditega, 2D- ja 3D-lahendustega. Visualiseerimisviisid vo\u0303imaldavad spetsialistidel koguda ja to\u0308o\u0308delda saadud andmeid uues mahus ja vormis."}, {"text_idx": "#000020", "text": "Pildistamisel po\u0303hinev mo\u0303o\u0303distustehnoloogia, mis vo\u0303imaldab fotodelt informatsiooni mo\u0303o\u0303tmise teel luua kolmemo\u0303o\u0303tmelisi mudeleid, mille va\u0308rvide esitus on oluliselt ta\u0308psem kui laserskaneerimisel. Kasutades algoritmide kombinatsioone, saab eri tarkvaradega valmistada suure ta\u0308psusega 3D-mudeleid, mille abil on vo\u0303imalik vo\u0303rrelda detaile, lihtsustada andmete esitamist jne."}, {"text_idx": "#000021", "text": "Vo\u0303imaldab objekti dokumenteerida kiirelt, detailselt ja suure ta\u0308psusega. Kaasaegsed laserskannerid vo\u0303imaldavad lisaks objekti geomeetriale, koordinaatpunktidele osaliselt talletada va\u0308rve, mis on pa\u0308randi dokumenteerimisel ja andmete to\u0303lgendamisel va\u0308ga oluline. Mo\u0303o\u0303distamise tulemus on ko\u0303rge resolutsiooniga miljonitest koordineeritud u\u0308ksikpunktidest koosnev kolmemo\u0303o\u0303tmeline punktipilv, mille po\u0303hjal saab koostada erineva tasemega 3D-mudeleid (nt tekstuuriga pinnamudel vo\u0303i vajadusel u\u0308ldistav pa\u0308randi la\u0308hteolukorra infomudel). Nii punktipilvest otse kui ka loodud la\u0308hteolukorra mudelist on vo\u0303imalik koostada jooniseid ja lo\u0303ikeid."}, {"text_idx": "#000022", "text": "Selliseid pinna- ja la\u0308hteolukorra mudeleid saab kasutada projekteerimise alusmudelina nt konserveerimislahenduste va\u0308ljato\u0308o\u0308tamisel, infomaterjalina tehnosu\u0308steemide valikul ja ka pa\u0308randi haldamisel. Pa\u0308randi puhul kasutatakse la\u0308hteolukorra mudeli puhul ta\u0308psustavalt ingliskeelset terminit Heritage Building Information Model (HBIM). Pidevalt ta\u0308iendatavate 3D-infomudelite loomine ja reaalsetes projektides rakendamine on u\u0308ks olulisematest edasistest arengusuundadest."}, {"text_idx": "#000023", "text": "Maali kattekihi (laki) ja pinnauuring, mis rajaneb elektromagnetkiirguse mo\u0303jul (UVA, lainepikkusel vahemikus 360-400nm) toimuvale fluorestseerimisefektile. Selle eesma\u0308rk on tuvastada ma\u0308rgid varasematest konserveerimistest-restaureerimistest."}, {"text_idx": "#000024", "text": "Kasutatakse alusjoonistuse ja pentimenti uurimiseks va\u0308rvikihtidest la\u0308bitungiva ja peegelduva elektromagnetkiirguse salvestamisel tundliku seadmega, nt infrapunareflektograafiga (lainepikkustel vahemikus 700-2200nm). Uuringu eesma\u0308rk on maalitahvlite alusjoonistuse ka\u0308ekirja ja kunstniku poolt tehtud muudatuste tuvastamine ning visualiseerimine."}, {"text_idx": "#000025", "text": "Ta\u0308iustada 3D-dokumenteerimise meetodeid (sh crowdsourcing, metaandmetega rikastamine)\nVo\u0303imaluste otsimine koosto\u0308o\u0308ks teiste majandussektoritega (nt ma\u0308ngu-, filmi- ja turismito\u0308o\u0308stus)\nVarasemate uuringute tulemuste taaskasutamine uutel meetoditel"}, {"text_idx": "#000026", "text": "Tehnoloogia areng ja ka\u0308ttesaadavus annab vo\u0303imaluse liikuda 2D-projekteerimiskeskkondades joonestamiselt edasi 3D-mudeleid toetavatele to\u0308o\u0308voogudele. Labori eesma\u0308rk on aidata to\u0303sta uurijate to\u0308o\u0308 efektiivsust ja vo\u0303imaldada andmete ristkasutust."}, {"text_idx": "#000029", "text": "Uuringute ka\u0308igus teeb MUKOLA koosto\u0308o\u0308d ja vahetab kogemusi paljude erinevate asutustega."}, {"text_idx": "#000032", "text": "Join Europeana conference under the Swedish Presidency of the Council of the EU, which will focus on 3D and digital cultural heritage."}]